На основу члана 99 став 7 Закона о стечају (Сл.гласник РС бр.104/09,13/2010 и 83/2014) стечајни дужник АД “БРАТСТВО ЈЕДИНСТВО“ НЕУЗИНА - У СТЕЧАЈУ, ул.Ђуре Рашкова бр.45, мат.бр.08057745, кога заступа стечајни управник  Агенција за лиценцирање стечајних управника-Центар за стечај

      ОГЛАШАВА
Издавање у закуп пољопривредног земљишта и пословно-техничку сарадњу за организовање пољопривредне производње
Јавним прикупљањем писaних понуда 
	Целина 1 - издавање у закуп  пољопривредног земљишта 

	Пољопривредно земљиште,  укупне површине 542ха, 46а 84м2, стање пољопривредног земљишта – није узорано, претходне културе сунцокрет,соја, кукуруз, која обухвата  катастарске парцеле у следећим листовима непокретности:

- Лист непокретности бр.121 КО Неузина површине 537х 64а 03м2

- Лист непокретности бр.1214 КО Неузина површине 0ха 56а 53м2

- Лист непокретности бр.992 КО Неузина површине 1ха 7а 90м2

- Лист непокретности бр.841 КО Неузина површине 0ха 57а 87м2

- Лист непокретности бр.1359 КО Бока површине 2ха 60а 51м2
а према спецификацији катастарских парцела у откупној документацији.


	Целина 2 - пословно техничка сарадња за организовање пољопривредне производње 

	Пословно-техничка сарадња на обради пољопривредног земљишта,  
укупне површине 43ха,86а 34м2 – засејана меркантилна пшеница, као једна целина која обухвата следеће кат.парц: 4429, 4430, 4432, 4433, 4434, 4436, 4440, 4441, 4442, 4443, 4444, 4445, 4446, 4447, 4448,4449,4450 уписане у л.н.121 КО Неузина потес „Гатиште“


	Целина 3 -  пословно техничка сарадња за организовање пољопривредне производње 

	Пословно-техничка сарадња на обради пољопривредног земљишта 
укупне површине 122ха 40а 17м2 стање пољопривредног земљишта – није узорано, као једна целина која обухвата следеће кат.парцеле: 3715, 3716, 3722, 3723, 3752, 3848, 3860, 3864, 3894, 3895, 3897, 3902, 3975, 3979, 3994, 4069, 4069, 4069, 4113, 4116, 4117, 4118, 4119, 4124, 4159, 4171, 4175, 4184, 3718/2, 3718/2, 3877/1, 3877/2, 4023/1, 4023/2, 4024/1, 4024/1, 4024/2, 4024/3, 4024/3 уписане у л.н.982 КО Неузина


Право на учешће у поступку издавања у закуп пољопривредног земљишта и и пословно-техничку сарадњу за организовање пољопривредне производње јавним прикупљањем писаних понуда имају сва домаћа правна и физичка лица која:

1. Након добијања профактуре изврше уплату ради откупа документације за сваку целину посебно, у износу од 10.000,00 динара увећану за ПДВ. Профактура се може преузети сваког радног дана од дана објављивања огласа у периоду од 9:00 до 14:00 часова, а најкасније до 06.04.2016. године, уз обавезну најаву и претходни договор са повереником стечајног управника.
2. Уплате депозит са позивом на број целине из огласа, и то: за целину 1 у износу од 3.000.000,00 динара, за целину 2 у износу од 150.000,00 динара и за целину 3 у износу од 700.000,00  на текући рачун стечајног дужника број 105-12333-84  који се води код АИК банка ад Београд, најкасније до 06.04.2016.године. Уплаћени депозит за првопласиране понуђаче урачунаће се у цену закупа за целину 1, односно у откупну цену приноса који припада стечајном дужнику за целине 2 и 3. Осталим понуђачима депозит ће бити враћен по истеку рока од 3 дана од дана закључења уговора са првопласираним понуђачима;
3. Потпишу изјаву о губитку права на повраћај депозита. Изјава чини саставни део откупне документације.

Закуп за целину 1 се уговара на одређено време односно до  01.11.2016. године.

Пословно-техничка сарадња за целину 2 се уговара до 31.07.2016.године, а за целину 3 до 01.11.2016.године.

Закупнина за целину 1 се плаћа у року од три дана од дана потписивања уговора о закупу, а пре увођења закупца у посед земљишта које је предмет закупа. У случају да првопласирани закупац не изврши уплату целокупно уговорене закупнине у овом року, закуподавац има право да закључи уговор о закупу са другопласираним закупцем, а првопласирани закупац губи право на повраћај депозита.
Пословно-техничка сарадња за целину 2 и 3 обухвата обавезу сауговарача да од стечајног дужника откупи на зелено принос који стечајном дужнику припада након окончања аграрног циклуса, односно по скидању усева, при чему се као минимално прихватљива количина приноса која припада стечајном дужнику за целину 2 одређује 500 кг пшенице по хектару, а за целину 3 одређује 1.000 кг културе по хектару, која буде засејана на предметном земљишту. 
Плаћање цене за откуп приноса који припада стечајном дужнику, из целине 2 и 3, на зелено, врши се у две рате, где прва рата износи 50% од обрачунске цене 1 (откупна цена према подацима Новосадске берзе на дан закључења уговора и уговорена гарантована количина приноса која припада стечајном дужнику) и доспева на плаћање у року од 3 дана од дана закључења уговора, док друга рата доспева 1.06.2016.године и износи 50% од обрачунске цене 2 (откупна цена према подацима Новосадске берзе на дан 01.06.2016.године и уговорена гарантована количина приноса која припада стечајном дужнику).
Пре потписивања уговора о пословно-техничкој сарадњи,  сауговарач стечајног дужника је у обавези да на име обезбеђења потраживања  по основу плаћања друге рате за откуп приноса који припада стечајном дужнику на зелено, достави стечајном дужнику бланко менице са меничним овлашћењем издатим у корист стечајног дужника.

Давање наведеног обезбеђења је предуслов за потписивање уговора о пословно-техничкој сарадњи.

Након уплате депозита, а најкасније до 07.04.2016.године, потенцијални понуђачи ради правовремене евиденције  морају предати поверенику Агенције за лиценцирање стечајних управника: попуњен образац пријаве за учешће, доказ о уплати депозита за целину за коју конкуришу, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални понуђач пријављује правно лице), односно копију личне карте (ако се као потенцијални понуђач јавља као физичко лице) овлашћење за заступање, уколико ће отварању достављених понуда присуствује пуномоћник или законски заступник (за правна лица). 
Крајњи рок за достављање понуда је 08.04.2016. године до 11:00 часова. Прихватају се искључиво понуде у затвореној коверти са назнаком:
ПИСМЕНА ПОНУДА ЗА ЗАКУП ПОЉОПРИВРЕДНОГ ЗЕМЉИШТА ЦЕЛИНА 1– АД “БРАТСТВО ЈЕДИНСТВО“ НЕУЗИНА-У СТЕЧАЈУ, Неузина, Ђуре Рашкова бр.45 – НЕ ОТВАРАТИ

ПИСМЕНА ПОНУДА ЗА ПОСЛОВНО-ТЕХНИЧКУ САРАДЊУ НА  ПОЉОПРИВРЕДНОМ ЗЕМЉИШТУ ЦЕЛИНА БР.____– АД “БРАТСТВО ЈЕДИНСТВО“ НЕУЗИНА-У СТЕЧАЈУ, Неузина, Ђуре Рашкова,  бр.45 – НЕ ОТВАРАТИ

Затворена коверта са понудом доставља се лично и треба да садржи:

- пријаву за учешће потписану лично или од стране овлашћеног лица и доказ да је у питању овлашћено лице;

- доказ о уплати депозита;

- безусловну понуду, уз навођење јасно одређеног износа закупа на који понуда гласи, откупне цене на зелено приноса који припада стечајном дужнику и то пшенице у случају целине 2, односно културе која ће се сејати на земљишту из целине 3, у ком случају је понуђач дужан да наведе и врсту културе која ће се сејати;
- потписану изјаву о губитку права на повраћај депозита;
- овлашћење за заступање, уколико отварању понуда не присуствује понуђач лично;
- извод из регистра привредних субјеката и ОП образац, ако се као понуђач јавља правно лице;
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику. Непотпуне и неуредне понуде, као и понуде које садрже услов неће се узимати у рaзматрање.

Отварање понуда одржаће се дана 08.04.2016.године у 11:15 часова (15 минута по истеку времена за достављање понуда), на адреси:  Агенција за лиценцирање стечајних управника – Центар за стечај, Булевар Михајла Пупина 10, Нови Сад, V спрат.
Минимално прихватљива понуда износа закупнине за целину 1 је 170 ЕУР по хектару у динарској противвредности по средњем курсу НБС на дан уплате. Понуде морају бити исказане у укупном износу за цео период закупа.

Отварање понуда вршиће комисија формирана од стране стечајног дужника. 
На самом отварању понуда комисија за отварање понуда ће дати могућност понуђачима да три пута побољшају иницијалне понуде.

НАПОМЕНА: Осим закупнине, односно откупне цене приноса који припада стечајном дужнику, закупац, односно сауговарач стечајног дужника, преузима обавезу да сноси трошкове текућег одржавања- водни допринос, пољарину и друге трошкове који настану поводом закупа, односно поводом пословно-техничке сарадње.
Физичко или правно лице чија понуда буде прихваћена за пословно-техничку сарадњу на пољопривредном земљишту-наведеном у Целини 2 и Целини 3- је у обавези да организује пољопривредну производњу, сноси трошкове репроматеријала, радне снаге и остале трошкове неопходне за производњу укључујући и трошкове осигурања.

 Понуде морају бити исказане у укупном износу за цео период закупа односно трајања пословно-техничке сарадње.

Уговор о закупу пољопривредног земљишта као и уговор о пословно-техничкој сарадњи за целине 2 и 3 закључују се у року од 3 радна дана, од дана прибављања сагласности стечајног судије.

Порезе и трошкове који произлазе из закљученог уговора о закупу у целости сноси закупац.

Порезе и трошкове који произлазе из закљученог уговора о пословно-техничкој сарадњи у целости сноси сауговарач стечајног дужника.

Закуподавац  није у обавези да прихвати ни једну достављену понуду и не сноси никакве обавезе према понуђачима.

Oвлашћено лице: повереник Јелена Белосавић-Секуловски, контакт телефон 064/611-35-15.
